**হুব্বা** ২০২৪ সালের একটি বাংলা ভাষার ভারতীয় অ্যাকশন থ্রিলার কমেডি চলচ্চিত্র। এটি পরিচালনা করেছেন ব্রাত্য বসু। এই ছবির প্রযোজনা করছেন ফ্রেন্ডস কমিউনিকেশন। পরিচালক ব্রাত্য বসু ও প্রযোজক ফিরদৌসুল হাসান জুটির এটি দ্বিতীয় ছবি। মূখ্য ভূমিকায় *হুব্বা* চরিত্রে অভিনয় করেছেন মোশারফ করিম।

পটভূমি
------

নব্বইয়ের দশকের শেষের দিকে উত্থান ঘটে হুগলির ডন খ্যাত হুব্বা শ্যামল নামে এক গ্যাংস্টারের। তিনি হুগলি জেলার অপরাধজগতের একচ্ছত্র ক্ষমতার অধিকারী ছিলেন। খুন, মাদক, নারী পাচারের বহু অভিযোগে ‘হুব্বা শ্যামলের’ নামে অনেক মামলাও ছিল। অনেকবার পুলিশের হাতে গ্রেপ্তার হলেও ঠিকই জামিনে বেরিয়ে যেতেন এই গ্যাংস্টার। এক সময়ে ভোটে দাঁড়াতে চান ‘হুব্বা শ্যামল’। এরপর ২০১১ সালে হঠাৎ তিনি নিখোঁজ হন। পরে হুগলির বৈদ্যবাটির খালে মৃতদেহ ভেসে ওঠে।

অভিনয়শিল্পী
------------

* হুব্বা শ্যামল চরিত্রে মোশাররফ করিম
	+ তরুণ হুব্বা শ্যামলের চরিত্রে গম্ভীরা ভট্টাচার্য
* পুলিশ অফিসার দিবাকর সেন চরিত্রে ইন্দ্রনীল সেনগুপ্ত
* হুবার স্ত্রী তাপসীর চরিত্রে জিনিয়া রায়
* লোকনাথ দে
* অনুজয় চ্যাটার্জি
* অস্মিতা মুখোপাধ্যায়
* কাঞ্চন মল্লিক

নির্মাণ
-------

২০২২ সালের অক্টোবরে কলকাতায় এই ছবির শ্যুটিং শুরু হয়।

মুক্তি
------

চলচ্চিত্রটি ২০২৪ সালের ১৯ জানুয়ারির বাংলাদেশ, ভারত, যুক্তরাজ্য, অস্ট্রেলিয়া এবং আরব আমিরাতে একসঙ্গে পাঁচ দেশে ১৪৫টি প্রেক্ষাগৃহে মুক্তি পায়। এর মধ্যে বাংলাদেশ ৬৪টি ও ভারত ৬৫টি এবং যুক্তরাজ্য, গল্ফ ও অস্ট্রেলিয়ায় ১৭টি প্রেক্ষাগৃহে একযোগে মুক্তি পেয়েছে।

এর আগে ২০২৩ সালের ১১ই আগস্ট সিনেমাটির টিজার প্রকাশ করা হয়। একই বছর ২১শে ডিসেম্বর ট্রেলার প্রকাশ করা হয়।

### বিতরণ

চলচ্চিত্র বাংলাদেশের জাজ মাল্টিমিডিয়া বিতরণ করে।

অভ্যর্থনা
---------

### সমালোচনামূলক অভ্যর্থনা

হিন্দুস্তান টাইমস ছবিটিকে ৫ স্টারের মধ্যে ৪.৫ রেট দিয়েছে এবং লিখেছে "মোশাররফ করিম এবং ইন্দ্রনীল সেনগুপ্তের অভিনয় একেবারে নিখুঁত। ব্যাকগ্রাউন্ড স্কোর, গান এবং কাঁচা অ্যাকশন দৃশ্য দর্শকদের তাদের সিয়ারের সাথে শক্তভাবে আবদ্ধ রাখে।" তিনি বাণিজ্যিক সুরকে অক্ষুণ্ণ রেখে সফলভাবে সত্য গল্পগুলি চিত্রিত করার জন্য পরিচালকের প্রশংসা করেন। আনন্দবাজার পত্রিকা লিখেছে "হাব্বা হল একজন *দেশি* গ্যাংস্টারের *দেশি* গল্প। যদিও অন্যান্য চরিত্রের অভিনয়ে স্পষ্ট দুর্বলতা এবং গল্পে কিছু ফাঁকি রয়েছে, তবে অ্যাকশন দৃশ্যগুলো যোগ্য ছিল।" টাইমস অব ইন্ডিয়া ছবিটিকে ৫ স্টারের মধ্যে ৩ স্টার দিয়েছে এবং চরিত্রটিকে জীবন্ত করে তোলার জন্য মোশাররফের অভিনয়ের প্রশংসা করেছে। তিনি বলেন, "চিত্রনাট্য, সিনেমাটোগ্রাফি, নির্মমতা এবং ব্যাকগ্রাউন্ড স্কোর এটিকে দেখার যোগ্য করে তোলে।

তথ্যসূত্র
---------

1. ↑  ডেস্ক, গ্লিটজ। "কেমন ছিল গ্যাংস্টার 'হুব্বা'র জীবন, দেখালেন মোশাররফ"। *bdnews24*। ২০২৩-০৮-১১ তারিখে মূল থেকে আর্কাইভ করা। সংগ্রহের তারিখ ২০২৩-০৮-১১।
2. 1 2  "'কুত্তা যদি ঘেউ ঘেউ না করলো…', হুগলির 'হুব্বা' শ্যামলের স্মৃতি ফেরালেন মোশারফ"। *হিন্দুস্তান টাইমস*। ২০২৩-০৮-১১। সংগ্রহের তারিখ ২০২৩-০৮-১১।
3. ↑  ডেস্ক, গ্লিটজ। "'হুব্বা' মোশাররফের অ্যাকশন"। *bdnews24*। সংগ্রহের তারিখ ২০২৩-১২-২৫।
4. ↑  প্রতিবেদক, গ্লিটজ। "হুগলির ত্রাস 'হুব্বা' এবার প্রেক্ষাগৃহে"। *bdnews24*। সংগ্রহের তারিখ ২০২৪-০১-২০।
5. ↑  "৬৪ প্রেক্ষাগৃহে মুক্তি পেয়েছে মোশাররফ করিমের 'হুব্বা'"। *যমুনা টেলিভিশন*। সংগ্রহের তারিখ ২০২৪-০১-২০।
6. ↑  "মুক্তি পেল তিন সিনেমা, দেখা যাচ্ছে ৯০ হলে"। *ঢাকাটাইমস*। সংগ্রহের তারিখ ২০২৪-০১-২০।
7. ↑  "গ্যাংস্টার হুব্বা শ্যামল হয়ে 'হুব্বা'র টিজারে ধরা দিলেন মোশাররফ করিম"। *আজকের পত্রিকা*। ১১ আগস্ট ২০২৩।
8. ↑  "মোশাররফ করিমের 'হুব্বা'র ট্রেলার প্রকাশ"। *জাগোনিউজ২৪.কম*। ২২ ডিসেম্বর ২০২৩।
9. ↑  "খুনের নৃশংসতায় মিশল যৌনতা, হুগলির 'ডন' 'হুব্বা শ্যামল'-এর স্মৃতি ফেরালেন মোশারফ,"।
10. ↑  "বাংলার গ্যাংস্টার"।
11. ↑  "Hubba Movie Review"। "Hubba Movie Review".

বহিঃসংযোগ
---------

* বাংলা চলচ্চিত্র প্রবেশদ্বার

* ইন্টারনেট মুভি ডেটাবেজে *হুব্বা*  উইকিউপাত্তে এটি সম্পাদনা করুন (ইংরেজি)